OTAMENDI TOLOSA (EH Bildu, 2018-10-19):
Eskerrik asko.
Bai, Arriola jauna. Bai, ondo esan duzu, aste honetan; aste honetan ez, barkatu, aurreko astean; ez, astearte honetan, bai, denbora galdua daukat, bilera izan dugu sailburuordearekin eta Visesako zuzendariarekin, esan duzun bezala.
Eta bai, batez ere jenderik gabeko etxebizitzaren inguruko dekretu horren inguruan hitz egiten ibili gara, bai jenderik gabeko etxebizitzaren erregistroa dela eta, eta beno hor aplikatzear dauden kanonak, eta hori guztia arautuko duen dekretuaren inguruan aritu gara.
Eta berak esan digu, bai, berak esan zigun, bai, asmoa dela ba urte osoan zehar garatu ahal izatea eta datorren urtearen amaiera baino lehen indarrean jarri ahal izatea.
Baina hori ez da kontua eta berari ere esan nion. Kontua da Legebiltzar honek jada urte bete dela eskatu zuela errolda hori indarrean jarri ahal izateko suspentsioa altxatzen zen momentuan bertan izapide guztiak eginda izatea.
Badakit, eta azaldu zidan zein kronograma bete behar duen dekretu baten prozedurak, baina horrek ez du esan nahi urte bete honetan suspentsioan egon delako legea ezin izan zenutenik ezer aurreratu.
Errolda jada, erregistro hori jada martxan egon zitekeen, behintzat bere ia osotasunean. Niri hainbesteko prozedura, hainbesteko denbora behar izatea mandatu bat eman zuenetik Legebiltzarrak urte bete pasa denean eta apenas ezer aurreratu denean, eta esaten zaidanean 2019 amaierarako akaso, akaso eta ikusita zuek jartzen dituzuen datak nola betetzen diren, ba beldurra ematen dit, 2019 amaierarako beharrean agian 2020 amaierarako izango dugu dekretua prest.
Eta etxebizitza arloan ditugun arazoei aurre egiteko ezinbestekoa da, ezinbesteko erreminta da jenderik gabeko etxebizitzen erregistroa indarrean egotea; udalek dituzten eskumenak kontuan izanik, beraiek ere neurriak hartu ditzaketelako etxebizitza hutsaren problematikari aurre egiteko.
Etxebizitzak behar-beharrezkoak dira, bai eskubide subjektiboari aurre egiteko, bai alokairua gazteek emantzipaziorako jauzi hori emateko.
Etxebizitza, babes publikoko etxebizitza, alokairuzko etxebizitza ezinbestekoa dugu. Hori badakigu. Denok dakigu, kontziente gara.
Bi modu gaude zuzenean aurre egiteko, batez ere, noski, sustapenak handitzea, Sailetik baliabide gehiago jartzea sustapenak aurrera eramateko; erremintak indartzea ere bai, hori ere egia da, baina hurrengoko bidea da alokairuko parke publikoa handitzea, bitartekaritza programa horiekin edo indarrean dauden programen bitartez.
Indarrean dauden programa horietan etxebizitza gehiago kaptatu ahal izateko, jenderik gabeko etxebizitzen errealitatea hor dago eta errolda hori ez dugun bitartean ezingo dugu aurrerapausorik eman. Eta hori badakizu. Denok dakigu.
Beraz, mesedez, kronogramak hor daude, hainbat izapidetze, hainbat informa, hainbat ez dakit zer behar dira baina, mesedez, azkartu. Ezin gara egon 2019. urte amaiera arte dekretu horren zain egon.
Bestetik baliabideena esan duzu. Bai, baliabideak nola interpretatzen diren zuek baliabide ekonomikoetaz mintzo zarete beti aurrekontuei erreferentzia egiten diezuenean. Nik beste aldagai bat sartu dut hemen; da eraikitzen den bolumenaren % 80 gutxienez eta 2020tik aurrera % 100 alokairura bideratu behar dela.
Ziurtatzen didazu 2020. urtetik aurrera, zuek dituzuen planifikazioen arabera, 2020. urtetik aurrera etxebizitza bat bera ere ez dela salduko? Babes publikoko etxebizitza bat bera ere ez dela salduko? Edo orain indarrean jartzen diren sustapen horiek guztiak 2020-2021ean bukatuko direnak, salmentara bideratuak badira, saltzen jarraituko duzue? Ziurtatu zenezake % 100ean bat bera ere ez dela salduko?
Nik ez dut hala interpretatzen. Zuek egiten dituzuen aurrekontuak eta zuek egiten dituzuen planetan ez dut hori interpretatzen.
Eta hor gehitu nahiko nuke, baliabideen atalean, aipatu duzun 2018-2020 etxebizitza plan zuzentzaile horretan, hor markatzen ziren hainbat sustapen aurrera eramango zituela edo hainbat sustapen lagunduko zituela Jaurlaritzak kopuru batzuk finkatuz, ezta, parke publikoa indartzeko asmoz.
Akordio batera iritsi ginen oposiziotik eta % 25ean handitu genituen baliabide horiek guztiak.
Espero dudan bakarra da orain datozen aurrekontu hauetan hori agertzea...